Public procurement notice: Contract Notice
Published: 2022-05-23
Buyer: Magyar Államkincstár
Country: HU
Contract type: Services
Procedure: Open procedure
CPV classification: 72260000: Software-related services
Submission deadline: 2022-06-21
Award criteria: The most economic tender

Technical requirements: A Magyar Államkincstár (továbbiakban Ajánlatkérő) 2021-ben bevezetett Számlavezető rendszerének Payment Switch, Payment Orchestrator és SZR (ÜFE, CORE) szoftvereihez kapcsolódó rendszer üzemeltetés támogatási, stabilizálási, követés/karbantartási szolgáltatásainak ellátása.
Ajánlatkérő 1054 Budapest, Hold u. 4. szám alatt található székhelye, illetve a 1054 Budapest, Hold u. 7. és a 1081 Budapest, Fiumei út 19/a szám alatt található telephelyei.
A Magyar Államkincstár (továbbiakban Ajánlatkérő) 2021-ben bevezetett Számlavezető rendszerének Payment Switch, Payment Orchestrator és SZR (ÜFE, CORE) szoftvereihez kapcsolódó rendszer üzemeltetés támogatási, stabilizálási, követés/karbantartási szolgáltatásainak ellátása.
Nyertes Ajánlattevő a Szerződés teljes időtartama alatt munkanapokon, munkaidőben (8:00-17:00) szakértői támogatást nyújt Ajánlatkérőnek számára a élesbe állított Rendszer napi szintű üzemeltetési és felhasználási feladatainak ellátásához az integrált rendszerek bevezetését követő stabilizációs időszak alatt.
Az elvárt Hibamenedzsment SLA szintekhez nélkülözhetetlen Szolgáltatói oldali jegykezelő rendszer használata. Nyertes Ajánlattevőnek az Ajánlatkérői hibabejelentések követésére és az elvégzett tevékenységek kimutatására jegykezelő rendszert kell üzemeltetnie. Ajánlatkérő a hibabejelentéseket a saját RedMine rendszerében rögzíti. Ajánlatkérő lehetővé teszi, hogy Nyertes Ajánlattevő a saját jegykezelő rendszerét valós idejű interfésszel összekösse Ajánlatkérő RedMine rendszerével, amely interfész kialakításához Ajánlatkérő támogatást ad. A Hibamenedzsment esetek/igények megoldása és bejelentők / RedMine felé való vissza riportolása innen történik meg a közösen megegyezett adattartalom alapján.
Az ügyfélszolgálat szolgáltatás keretében Nyertes Ajánlattevő a Rendszer használatával kapcsolatos azonnali szakértői tanácsadási szolgáltatást köteles nyújtani, és az ügyfélszolgálat keretében Nyertes Ajánlattevő köteles a hibabejelentések fogadására.
Szolgáltatói oldalról telefonos ügyfélszolgálat és helyszíni jelenlét biztosítása szükséges a következők szerint:
- folyamatos 7x24 telefonos elérhetőség az AFR, Kritikus (P0) és Súlyos (P1) hibakategóriákban felsorolt funkcionalitások kapcsán
- 5x8 órás (9:00-17:00) időtartamban helyszíni két szakértő biztosítása a Rendszer támogatása céljából.
Szolgáltatói oldalról két dedikált telefonvonal biztosítása ügyfélszolgálati célra, egy vonal az SZR és egy vonal a PS/PO tanácsadás/bejelentések számára.
A hibamenedzsment szolgáltatás keretében a Szolgáltató elvégzi a Funkcionális Hibáknak a Műszaki Leírás 3.3.5. fejezetében meghatározott Szolgáltatási Szinten való javítását.
A Hibák bejelentésével kapcsolatban a vitarendező és eszkalációs folyamatot, hibabemutatási eljárásrendet és elszámolási rendszert jelen Műszaki Leírás alapján Ajánlatkérő és a Nyertes Ajánlattevő között megkötendő szerződés részletezi.
A szolgáltatás keretében az Ajánlatkérő által erre kijelölt személy(ek) írásos felkérése alapján Nyertes Ajánlattevő szakértőket biztosít az Rendszer üzemeltetésével kapcsolatos szakmai konzultáció (a továbbiakban: Üzemeltetési Konzultáció) elvégzéséhez. A konzultációs szolgáltatásba nem tartozik bele konkrét üzemeltetési feladatok elvégzése, és üzemeltetési eljárások, szabályzatok, leírások elkészítése, vagy bármely más olyan tevékenység, amely Ajánlatkérő munkavállalóinak munkaköri kötelessége. Az Üzemeltetési Konzultációt a Nyertes Ajánlattevőnek az alábbi feltételekkel kell biztosítania:
a. A konzultációt hétköznap, munkaidőben (8-17 óráig) nyújtja, legkorábban az erre vonatkozó igénylést követő 10. munkanapon.
b. Igényelt szakértőnkként Ajánlatkérő naponta legfeljebb 8 munkaórát vesz igénybe, melybe az utazási idő is beleszámít.

Eligibility requirements: Az eljárásban nem lehet ajánlattevő, alvállalkozó, és nem vehet részt alkalmasság igazolásában olyan gazdasági szereplő, akivel szemben a Kbt. 62. § (1)-(2) bekezdéseiben meghatározott kizáró okok valamelyike fenn áll. Ajánlatkérő kizárja az eljárásból azt az ajánlattevőt, alvállalkozót vagy az alkalmasság igazolásában részt vevő szervezetet, aki részéről a kizáró ok az eljárás során következett be (Kbt. 74. § (1) bekezdés b) pont). Az ajánlattevőnek a Kbt. 67. § (1) bekezdése és a 321/2015. (X. 30.) Korm. r. 1. § (1) bekezdése alapján az egységes európai közbeszerzési dokumentum (ESPD/EEKD) benyújtásával kell előzetesen igazolnia, hogy nem tartozik a felhívásban előírt kizáró okok hatálya alá. Közös ajánlattétel esetén a közös ajánlattevők mindegyike külön formanyomtatványt nyújt be. Az ESPD-t az Elektronikus Közbeszerzési Rendszerben (EKR) elérhető elektronikus űrlapon kell kitölteni. Az EKR-ben elektronikus űrlap benyújtásával teendő nyilatkozatot a közös ajánlattevők képviseletében az ajánlatot benyújtó gazdasági szereplő teszi meg. Ha ajánlattevő az előírt alkalmassági követelményeknek más szervezet vagy személy kapacitásaira támaszkodva kíván megfelelni, a Kbt. 67. § (3) bekezdése és a 321/2015. (X. 30.) Korm. r. 15. § (1) bekezdése alapján az ajánlatban ESPD-t a kapacitást rendelkezésre bocsátó szervezet részéről is be kell nyújtani a 321/2015. (X. 30.) Korm. r. 3. § (3) bekezdésében foglaltaknak megfelelő módon. Azon alvállalkozók tekintetében, amelyek nem vesznek részt alkalmasság igazolásában, az ajánlattevő csak a Kbt. 67. § (4) bekezdése szerinti nyilatkozat benyújtására köteles, így az ajánlatban be kell nyújtani az ajánlattevő arra vonatkozó nyilatkozatát, hogy nem vesz igénybe a szerződés teljesítéséhez a felhívásban előírt kizáró okok hatálya alá eső alvállalkozót (EKR űrlap). Ajánlattevő, illetve az alkalmasság igazolásában részt vevő gazdasági szereplő ESPD-t a 321/2015. (X. 30.) Korm. r. 4-7. §-aiban foglaltaknak megfelelően kitöltve köteles benyújtani. Ajánlattevő a felhívásban előírt kizáró okok fenn nem állását az ajánlatkérő Kbt. 69. § (4)-(7) bekezdése szerinti felhívására köteles igazolni a 321/2015. (X. 30.) Korm. r. 8. §, 10. § és 12-16. §-aiban foglaltaknak megfelelően. Ajánlattevő az ajánlatában köteles nyilatkozni arról, hogy vonatkozásában van-e folyamatban változásbejegyzési eljárás (nemleges nyilatkozat benyújtása is szükséges; EKR űrlap). A 321/2015. (X. 30.) Korm. r. 13. §-a alapján a folyamatban lévő változásbejegyzési eljárás esetében az ajánlattevő az ajánlathoz köteles csatolni a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást. Ajánlatkérő felhívja a figyelmet a Kbt. 69. § (11a) bekezdésére. Ajánlatkérő az öntisztázást a Kbt. 64. §-a szerint biztosítja. A 321/2015. (X. 30.) Korm. r. 1. § (7) bekezdése alapján a kizáró okokra és az alkalmassági követelményekre vonatkozóan a közbeszerzés megkezdését megelőzően kiállított igazolások is benyújthatóak (felhasználhatóak) mindaddig, ameddig az igazolásokban foglalt tény, illetve adat tartalma valós. Az Ajánlatkérő - ellenkező bizonyításig - az adat valóságtartalmát az ajánlattevő erre vonatkozó külön nyilatkozata nélkül vélelmezi. AK a részvételi feltételeket és az alkalmassági előírásokat a minősített ajánlattevőkre vonatkozó követelményeknél szigorúbban határozta meg, azonban a 321/2015. (X. 30.) Korm.r. 12. § alkalmazása alapján minden olyan kizáró ok vonatkozásában, amelyet a minősített ajánlattevők hivatalos jegyzékében való szereplés tényével ajánlattevő igazol, azon kizáró okokat ajánlatkérő igazoltnak fogad el.